El Decret 421/2006, de 28 de novembre, de creació, denominació i determinació de l'àmbit de competència dels departaments de l'Administració de la Generalitat de Catalunya, estableix que el Departament de Cultura passa a denominar-se Departament de Cultura i Mitjans de Comunicació.
A les competències que tenia atribuïdes el Departament de Cultura s'afegeix l'activitat reguladora dels mitjans de comunicació públics i la relació amb els mitjans de comunicació de la Generalitat, que eren exercides pel Departament de la Presidència a través dels òrgans i àrees funcionals previstes al Decret 177/2006, de 23 de maig, de reestructuració parcial del Departament de la Presidència.
Conseqüentment, cal definir la nova estructura del Departament de Cultura i Mitjans de Comunicació de manera que integri tots els òrgans i àrees funcionals previstos al Decret 478/2004, de 28 de desembre, de reestructuració del Departament de Cultura, i els previstos al Decret 177/2006, de 23 de maig, de reestructuració parcial del Departament de la Presidència, per a l'exercici de la competència en matèria de mitjans de comunicació atribuïda al Departament de Cultura i Mitjans de Comunicació.
Per això, i de conformitat amb el que estableix la Llei 13/1989, de 14 de desembre, d'organització, procediment i règim jurídic de la Generalitat de Catalunya, a proposta del conseller de Cultura i Mitjans de Comunicació i d'acord amb el Govern,
Estructura del Departament de Cultura i Mitjans de Comunicació
1.1 El Departament de Cultura i Mitjans de Comunicació, sota la direcció de la persona que n'és titular, s'estructura en les unitats i els òrgans següents:
a) Les unitats d'assistència i suport al/a la conseller/a.
d) La Secretaria de Mitjans de Comunicació.
1.2 Romanen adscrites al Departament de Cultura i Mitjans de Comunicació, en els termes que estableix aquest Decret, les entitats públiques següents:
b) L'Entitat Autònoma de Difusió Cultural.
c) La Institució de les Lletres Catalanes.
e) El Museu de la Ciència i de la Tècnica de Catalunya.
f) L'Entitat Autònoma Museus d'Arqueologia.
1.3 Passen a relacionar-se amb el Govern o l'Administració de la Generalitat de Catalunya mitjançant el Departament de Cultura i Mitjans de Comunicació el Consell de l'Audiovisual de Catalunya i la Corporació Catalana de Ràdio i Televisió.
1.4 El Departament de Cultura i Mitjans de Comunicació passa a estructurar-se territorialment de la manera següent:
2.1 Corresponen a la persona titular de la Secretaria General del Departament les competències i funcions que li atribueix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, les que li assigni la normativa vigent, les que el/la conseller/a li pugui delegar, així com totes aquelles que específicament no s'atribueixin a les secretaries sectorials.
2.2 De la Secretaria General depenen els òrgans següents:
b) L'Oficina de Planificació Estratègica.
d) L'Assessoria Jurídica, en els termes que preveu el Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
e) Els Serveis Territorials a Barcelona, Girona, Lleida, Tarragona, les Terres de l'Ebre, la Catalunya Central i a l'Alt Pirineu i Aran.
f) El Registre de la Propietat Intel·lectual de Catalunya.
Les unitats esmentades als apartats a), d) i f) mantenen el rang orgànic, l'estructura i les funcions previstes al Decret 478/2004, de 28 de desembre, de reestructuració del Departament de Cultura.
2.3 La Secretaria General coordina les actuacions administratives de les diferents secretaries sectorials.
2.4 Els equipaments culturals participats es relacionen amb el Departament a través de la Secretaria General.
Oficina de Planificació Estratègica
3.1 Es crea l'Oficina de Planificació Estratègica, a la qual corresponen les funcions següents:
a) L'elaboració d'informació per a la planificació estratègica de les polítiques culturals i de comunicació.
b) La proposta de criteris generals d'ordenació i planificació dels serveis culturals i socioculturals que constitueixen les prestacions del sistema cultural públic.
c) La coordinació dels processos d'elaboració dels plans directors que el Departament promogui.
d) La generació d'un sistema d'informació de base per a la realització d'estudis sobre l'oferta i el consum cultural, així com l'estat del sistema cultural i de comunicació del país.
e) L'impuls de la generació i el desenvolupament de projectes transversals amb la resta de departaments i organismes de la Generalitat.
f) Les relacions de cooperació cultural i de comunicació en l'àmbit internacional.
g) La promoció de la innovació en matèria de programes culturals i de comunicació, així com l'avaluació dels seus resultats.
h) L'impuls d'estudis i debats en els àmbits que són competència del Departament.
3.2 L'Oficina de Planificació Estratègica coordina l'actuació del Gabinet Tècnic en l'àmbit de la planificació, l'avaluació, l'establiment de criteris tècnics i el control.
3.3 Al capdavant d'aquesta oficina hi ha una persona responsable, la qual està sotmesa al règim jurídic propi del personal eventual.
4.1 El Gabinet Tècnic manté el rang orgànic i les funcions previstes al Decret 478/2004, de 28 de desembre, de reestructuració del Departament de Cultura.
4.2 Del Gabinet Tècnic depenen:
a) El Servei d'Informació i Difusió.
b) El Servei de Planificació Estratègica.
c) La Secció d'Estudis i Documentació.
4.3 El Servei d'Informació i Difusió i la Secció d'Estudis i Documentació mantenen l'estructura i les funcions previstes al Decret 478/2004, de 28 de desembre, de reestructuració del Departament de Cultura.
Servei de Planificació Estratègica
Es crea el Servei de Planificació Estratègica, al qual corresponen les funcions següents:
a) El tractament de la informació per a l'elaboració de la planificació estratègica de les polítiques culturals i de comunicació i el seu desenvolupament.
b) La coordinació de l'elaboració i el manteniment del quadre de comandament del Departament.
c) El seguiment dels processos d'elaboració dels plans directors que el Departament promogui.
d) L'assessorament al Departament en tasques de planificació estratègica i programació.
e) La coordinació de les actuacions relacionades amb les infraestructures culturals i de comunicació del Departament.
6.1 Els Serveis Territorials del Departament de Cultura i Mitjans de Comunicació, amb rang orgànic assimilat a subdirecció general, depenen orgànicament de la Secretaria General i funcionalment d'aquesta i de les secretaries sectorials del Departament en l'àmbit de les competències que tenen atribuïdes.
6.2 Correspon als/a les directors/es dels Serveis Territorials del Departament de Cultura i Mitjans de Comunicació l'exercici de les funcions següents:
a) Representar el Departament de Cultura i Mitjans de Comunicació en el seu àmbit territorial.
6.3 De cadascun dels Serveis Territorials esmentats a les lletres a), b), c), d) i e) de l'article 1.4 depèn la Secció de Gestió Administrativa, que manté les funcions previstes al Decret 478/2004, de 28 de desembre, de reestructuració del Departament de Cultura.
7.1 Es crea la Secretaria de Cultura, amb rang orgànic de secretaria general, en els termes que preveu l'article 11.2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, modificada per la Llei 2/1992, de 7 de juliol, a la qual corresponen les funcions següents:
a) La representació del Departament en les matèries pròpies d'aquesta secretaria.
b) L'elaboració de les línies d'actuació i coordinació de les unitats orgàniques que en depenen, per tal d'assolir la màxima eficàcia en l'execució de les polítiques públiques en els àmbits de la promoció i la difusió cultural, el patrimoni cultural, les indústries culturals, la cultura popular i tradicional catalana, els equipaments culturals, la cooperació cultural i les biblioteques.
c) El disseny i proposta de la política del Govern que permeti la consolidació del mercat cultural català.
d) L'exercici d'aquelles altres funcions que li assigni la normativa vigent o que el/la conseller/a o el/la secretari/ària general li puguin delegar.
7.2 De la Secretaria de Cultura depenen, amb el rang orgànic, l'estructura i les funcions previstes al Decret 478/2004, de 28 de desembre, de reestructuració del Departament de Cultura, els òrgans següents:
b) La Direcció General de Cooperació Cultural.
7.3 L'Institut Català de les Indústries Culturals, l'Entitat Autònoma de Difusió Cultural i la Institució de les Lletres Catalanes resten adscrits al Departament de Cultura i Mitjans de Comunicació mitjançant la Secretaria de Cultura.
8.1 Es crea la Secretaria de Mitjans de Comunicació, amb rang orgànic de secretaria general, en els termes que preveu l'article 11.2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, modificada per la Llei 2/1992, de 7 de juliol, a la qual corresponen les funcions següents:
a) La representació del Departament en les matèries pròpies d'aquesta Secretaria.
b) El suport i assistència a la persona titular del Departament en l'exercici de les seves funcions en matèria de mitjans de comunicació.
c) La coordinació de la relació entre el Govern de la Generalitat i els mitjans de comunicació de l'àmbit de les publicacions periòdiques impreses i digitals, emissores de ràdio i televisió, la producció de continguts periodístics i audiovisuals, i de la participació de la Generalitat en el sector.
d) L'estudi, proposta i execució de la política general sobre mitjans de comunicació i les activitats de foment que se'n derivin.
e) El disseny i proposta de la política del Govern que fomenti la consolidació de l'espai català de comunicació.
f) La vehiculització de les relacions amb el Consell de l'Audiovisual de Catalunya.
g) L'exercici d'aquelles altres funcions que li assigni la normativa vigent o que el/la conseller/a o el/la secretari/ària general li puguin delegar.
8.2 La Secretaria de Mitjans de Comunicació s'estructura en els òrgans següents:
a) La Direcció General de Comunicació i Serveis de Difusió Audiovisuals.
b) L'Àrea d'Innovació i Cooperació amb els Mitjans de Comunicació.
Direcció General de Comunicació i Serveis de Difusió Audiovisuals
Es crea la Direcció General de Comunicació i Serveis de Difusió Audiovisuals, que assumeix l'estructura de la Subdirecció General de Mitjans Audiovisuals, i a la qual corresponen les funcions següents:
a) L'elaboració i proposta de la normativa referent a l'ordenació i regulació dels serveis audiovisuals.
b) La regulació i l'impuls del procés de migració a la tecnologia digital dels mitjans de comunicació audiovisuals que actuen amb títols d'habilitació atorgats per la Generalitat de Catalunya per tal de consolidar en aquest àmbit l'espai català de comunicació.
c) La tramitació i l'atorgament, si escau, dels títols d'habilitació dels serveis audiovisuals quan correspongui atorgar-los a la Generalitat de Catalunya.
d) El manteniment de les relacions del Departament amb el Consell de l'Audiovisual de Catalunya, per a l'exercici de les funcions que corresponen a aquest organisme.
e) El manteniment de les relacions de l'Administració de la Generalitat de Catalunya amb els operadors de radiodifusió i de qualsevol servei de comunicació audiovisual.
f) L'exercici de les facultats de control, inspecció i sanció en matèria de mitjans de comunicació audiovisuals, incloses les emissions no emparades per cap títol d'habilitació, àdhuc les de control de la legalitat de les formes de gestió dels operadors de mitjans audiovisuals quan operin amb un títol d'habilitació atorgat per la Generalitat.
De les anteriors funcions s'exclouen les que són competència del Consell de l'Audiovisual de Catalunya.
g) La tramitació de negocis jurídics sobre títols d'habilitació per a la gestió d'emissores de ràdio i de televisió.
h) L'organització dels Premis Nacionals de Radiodifusió, Televisió, Internet i Telecomunicacions.
i) Les que deriven, en aquest àmbit, de les lleis de l'Estat 25/1994, de 12 de juliol, i 22/1999, de 7 de juny, i totes les que li atribueixen les disposicions vigents.
j) Qualssevol altres que l'ordenament jurídic atribueixi a la Generalitat de Catalunya que no estiguin específicament assignades a altres autoritats, en el que sigui relatiu al sector dels mitjans audiovisuals i els seus continguts.
Les funcions atribuïdes a la Direcció General Comunicació i Serveis de Difusió Audiovisuals no inclouen les que corresponen al Consell de l'Audiovisual de Catalunya.
k) Les altres funcions que li assigni la persona titular de la Secretaria de Mitjans de Comunicació.
Àrea d'Innovació i Cooperació amb els Mitjans de Comunicació
10.1 Es crea l'Àrea d'Innovació i Cooperació amb els Mitjans de Comunicació, que assumeix l'estructura del Gabinet de Comunicació Estratègica, i a la qual corresponen les funcions següents:
a) El suport en l'estudi i proposta de la política general sobre mitjans de comunicació i les activitats de foment que se'n derivin.
b) La coordinació de les relacions del Govern amb els sectors professionals i les empreses dels mitjans de comunicació.
c) L'organització de les activitats de foment en l'àmbit de la comunicació.
d) La gestió de la participació de la Generalitat a les empreses i entitats de l'àmbit dels mitjans de comunicació.
e) Les funcions de suport que no tingui assignades la Direcció General de Comunicació i Serveis de Difusió Audiovisuals.
f) Les altres funcions que li assigni la persona titular de la Secretaria de Mitjans de Comunicació.
10.2 Al capdavant d'aquesta Àrea hi ha una persona responsable, la qual està sotmesa al règim jurídic propi del personal eventual.
Subdirecció General de Mitjans Audiovisuals.
Gabinet de Comunicació Estratègica.
Mentre no s'estructurin els Serveis Territorials a l'Alt Pirineu i Aran, els Serveis Territorials a Lleida exerceixen les funcions dels Serveis Territorials a l'Alt Pirineu i Aran; excepte a la comarca de la Cerdanya, els municipis de la qual continuaran adscrits als Serveis Territorials de Girona o de Lleida, en funció de la demarcació territorial a la qual pertanyin, fins a l'entrada en vigor del Decret a què fa referència la disposició final segona d'aquest Decret.
Mentre no s'estructurin els Serveis Territorials a la Catalunya Central, els Serveis Territorials a Barcelona exerceixen les funcions dels Serveis Territorials a la Catalunya Central, excepte a la comarca del Solsonès, que continuarà dins l'àmbit territorial dels Serveis Territorials a Lleida fins a l'entrada en vigor del Decret a què fa referència la disposició final segona d'aquest Decret.
Les persones que ocupen els llocs de treball dels òrgans i àrees funcionals afectades per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball d'acord amb l'estructura regulada.
L'estructura orgànica inferior a nivell de servei es manté fins que no es modifiquin les disposicions que la regulen.
a) La lletra j) de l'article 2.2 del Decret 355/2001, de 24 de desembre, pel qual es reestructuren parcialment diversos departaments de l'Administració de la Generalitat de Catalunya, afegida per la disposició addicional 3 del Decret 313/2004, de 8 de juny.
També es deroga la referència a la lletra esmentada a l'article 11.3.c) del Decret 177/2006, de 23 de maig.
b) Els articles 1, 4 i 22 del Decret 478/2004, de 28 de desembre, de reestructuració del Departament de Cultura.
c) L'Ordre CLT/300/2006, de 8 de juny, per la qual s'aprova el Reglament d'organització i funcionament del Consell de Direcció del Departament de Cultura.
Es modifica l'article 3 del Decret 478/2004, de 28 de desembre, de reestructuració del Departament de Cultura, que queda redactat de la manera següent:
"És presidit pel/per la conseller/a de Cultura i Mitjans de Comunicació i integrat, a més, pel/per la secretari/ària general, els/les secretaris/àries sectorials, els/les directors/res generals, i la resta de persones que el/la conseller/a designi.
Té com a funció assistir el/la conseller/a en l'elaboració de la política del Departament i en el seguiment de l'execució d'aquesta política."
En el termini d'un any a partir de l'entrada en vigor d'aquest Decret s'ha d'aprovar el decret d'estructuració i funcionament dels Serveis Territorials a la Catalunya Central i a l'Alt Pirineu i Aran i, si s'escau, adaptar l'estructura regulada en aquest Decret.
Aquest Decret entra en vigor el dia de la seva publicació al Diari Oficial de la Generalitat de Catalunya.
Barcelona, 19 de desembre de 2006